Príloha č. 3 - Zmluva o poskytnutí služieb k Výzve

**Zmluva o poskytnutí služieb**

uzatvorená podľa ust. § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „Zmluva“)

**Komunikácia v rozšírenej realite pre projekt „Triediš, triedim, triedime”**

**Zmluvné strany:**

**1. Objednávateľ:**

Názov: **Slovenská agentúra životného prostredia**

Sídlo: Tajovského 28, 975 90 Banská Bystrica

Štát: Slovenská republika

IČO: 00 626 031

DIČ: 2021125821

Zastúpený: RNDr. Richard Müller, PhD., generálny riaditeľ̌

Bankové spojenie: Štátna pokladnica

IBAN: SK37 8180 0000 0070 0038 9214

 SK15 8180 0000 0070 0038 9222

BIC (SWIFT): SPSRSKBA

Kontaktná osoba: ……

(ďalej len„**Objednávateľ**“)

**2. Dodávateľ:**

Názov: .................................................................

Sídlo: .................................................................

Štát: .................................................................

IČO: .................................................................

DIČ: .................................................................

IČ DPH: .................................................................

Bankové spojenie: .................................................................

IBAN: .................................................................

Zápis v: .................................................................

Zastúpený: .................................................................

(ďalej len **„Dodávateľ**“ a spolu s objednávateľom ako **„Zmluvné strany“**)

**Preambula**

Táto Zmluva je uzavretá na základe výsledku obstarávania, na základe ktorého Dodávateľ ako uchádzač uspel v obstarávaní vyhlásenom Objednávateľom ako verejným obstarávateľom na predloženie ponuky na predmet zákazky: **„Komunikácia v rozšírenej realite pre projekt „Triediš, triedim, triedime” .**

**Článok 1.**

**Účel zmluvy**

* 1. Účelom tejto Zmluvy je upraviť vzájomné práva a povinnosti Zmluvných strán pri poskytovaní služieb bližšie špecifikovaných v článku 2 tejto zmluvy.

**Článok 2.**

**Predmet zmluvy**

* 1. Predmetom tejto Zmluvy je poskytnutie služieb súvisiacich s komunikáciou v rozšírenej realite pre projekt „Triediš, triedim, triedime, pod ktorým sa rozumie:
	+ komplexná kreatívna produkcia 3 informačných videí v téme plast, papier a tetrapack,
	+ poskytnutie zobrazenia technológiou rozšírené reality prostredníctvom aplikácie pre operačné systémy Android a iOS,
	+ dodanie a aplikácia týchto videí v prostredí rozšírenej reality,

bližšie špecifikované v Prílohe č. 2 – Opis predmetu zmluvy.

* 1. Dodávateľ sa zaväzuje, že pre Objednávateľa poskytne predmet tejto zmluvy v požadovanom rozsahu a kvalite.
	2. Dodávateľ sa zaväzuje poskytovať Objednávateľovi služby tvoriace predmet Zmluvy za podmienok dohodnutých v tejto Zmluve.
	3. Objednávateľ sa zaväzuje prevziať od Dodávateľa výsledky poskytovaných služieb tvoriace predmet Zmluvy a zaplatiť za tieto služby odmenu dohodnutú podľa článku 5. tejto Zmluvy.

**Článok 3.**

**Práva a povinnosti Zmluvných strán**

3.1 Objednávateľ sa zaväzuje že Dodávateľovi poskytne všetky podklady nevyhnutne potrebné k poskytnutiu predmetu tejto zmluvy.

**Článok 4.**

**Spôsob a termín dodávania služieb**

* 1. Dodávateľ je povinný poskytnúť služby, ktoré sú predmetom Zmluvy, podľa požiadaviek Objednávateľa a v lehotách zadefinovaných v Prílohe č. 2 tejto Zmluvy.
	2. Dodávateľ je povinný poskytnúť služby, ktoré sú predmetom Zmluvy v súlade s právnymi predpismi platnými v SR a na základe pokynov Objednávateľa.
	3. Dodávateľ je povinný zachovávať mlčanlivosť o informáciách poskytnutých
	Objednávateľom v súvislosti s dodávaním služieb, ktoré sú predmetom Zmluvy, a to aj po zániku platnosti tejto Zmluvy.
	4. Dodávateľ je oprávnený odmietnuť poskytnutie služieb, ktoré sú predmetom Zmluvy, ak Objednávateľ ani na požiadanie neposkytne Dodávateľovi potrebné podklady a súčinnosť.
	5. Objednávateľ je oprávnený kedykoľvek aktualizovať svoje požiadavky a dávať Dodávateľovi pokyny pri poskytovaní služieb, ktoré sú predmetom Zmluvy.
	6. Objednávateľ je povinný poskytnúť Dodávateľovi pravdivé informácie, ktoré majú vplyv na povahu a spôsob uskutočnenia požadovaných služieb, ktoré sú predmetom Zmluvy a nesmie zamlčať žiadne informácie, dôležité pre poskytnutie týchto služieb.
	7. Objednávateľ a Dodávateľ sa dohodli, že všetky informácie, ktoré si Zmluvné strany navzájom poskytnú sú dôverného charakteru a bez písomného súhlasu Zmluvných strán sa nemôžu poskytnúť tretím osobám.
	8. Zmluvné strany sú povinné si navzájom poskytnúť súčinnosť potrebnú pre poskytovanie služieb, ktoré sú predmetom Zmluvy.

**Článok 5.**

**Odmena za poskytovanie služieb**

5.1 Cena za služby, ktoré sú predmetom Zmluvy je stanovená v súlade so zákonom č. 18/1996 Z. z. o cenách v znení neskorších predpisov, pričom celková suma odmeny za poskytnutie služieb podľa tejto Zmluvy je................................................. EUR bez DPH

 .......................................................EUR pri sadzbe DPH 20% a ........................................................EUR s DPH (slovom: ................................ eur).

5.2 Zmluvné strany sa dohodli na odmene za poskytnutie služieb, ktoré sú predmetom Zmluvy v rozsahu uvedenom v položkovom rozpočte, ktorý je Prílohou č. 1 tejto Zmluvy. V cene každej položky sú zarátané všetky náklady Dodávateľa súvisiace s poskytnutím danej služby a uvedená cena je konečná.

**Článok 6.**

**Fakturácia poskytnutých služieb**

* 1. Zmluvné strany sa dohodli na splatnosti faktúr v lehote 30 dní od ich doručenia na adresu Objednávateľa uvedenú v záhlaví tejto Zmluvy.
	2. Dodávateľ je oprávnený fakturovať Objednávateľovi len skutočne poskytnuté služby, ktorých počet resp. množstvo závisí od požiadaviek Objednávateľa v zmysle článku 4, bodu 4.1 Zmluvy.
	3. Faktúra musí obsahovať tieto náležitosti:
* označenie Zmluvných strán, obchodné meno, adresu, sídlo, IČO, DIČ, IČ DPH,
* názov Zmluvy,
* číslo faktúry,
* Názov Projektu: „Zlepšovanie informovanosti a poskytovanie poradenstva v oblasti zlepšovania kvality životného prostredia na Slovenska“, ITMS kód: 310000N329
* deň vystavenia a deň splatnosti faktúry,
* u faktúr s uplatnením DPH hodnotu DPH v % a v EUR,
* fakturovanú sumu v EUR,
* rozpis fakturovaných čiastok,
* označenie osoby, ktorá faktúru vystavila,
* pečiatku a podpis zodpovedného zástupcu Dodávateľa,
* označenie peňažného ústavu, číslo účtu, konštantný a variabilný symbol.
	1. V prípade, že faktúra nebude obsahovať náležitosti uvedené v tejto Zmluve, Objednávateľ je oprávnený vrátiť ju Dodávateľovi na doplnenie, v tomto prípade sa zastaví plynutie lehoty splatnosti a nová lehota splatnosti začne plynúť doručením opravenej faktúry Objednávateľovi.

**Článok 7.**

**Zodpovednosť za škodu**

7.1 Dodávateľ zodpovedá za dodávané služby, ktoré sú predmetom Zmluvy a za ich súlad s právnymi predpismi platnými v SR, ako aj za škodu, ktorá vznikne Objednávateľovi v súvislosti s porušením povinnosti Dodávateľa poskytnúť služby, ktoré sú predmetom Zmluvy.

**Článok 8.**

**Trvanie a zánik zmluvy**

* 1. Táto Zmluva je uzavretá na dobu určitú, a to po dobu splnenia všetkých záväzkov Zmluvných strán.
	2. Dodávateľ je oprávnený Zmluvu jednostranne vypovedať v prípade, že:
1. Objednávateľ neposkytne potrebnú súčinnosť pri dodávaní služieb, ktoré sú predmetom Zmluvy,
2. Objednávateľ je v omeškaní s úhradou odmeny za poskytnutie služieb, ktoré sú predmetom Zmluvy na základe článku 5 a článku 6 tejto Zmluvy o viac ako 30 dní.
	1. Objednávateľ je oprávnený Zmluvu jednostranne vypovedať v prípade, že:
3. Dodávateľ poruší akékoľvek povinnosti v súvislosti s poskytovaním služieb, ktoré sú predmetom Zmluvy,
4. Dodávateľ nebude poskytovať služby, ktoré sú predmetom Zmluvy na dostatočnej kvalitatívnej a odbornej úrovni alebo v zmysle pokynov Objednávateľa.
	1. Výpovedná lehota je 2 mesiace a začína plynúť odo dňa doručenia písomnej výpovede druhej Zmluvnej strane.
	2. Táto Zmluva zanikne aj vzájomnou písomnou dohodou oboch Zmluvných strán.

**Článok 9.**

**Zmluvné pokuty**

* 1. Dodávateľ má nárok na zaplatenie úroku z omeškania za každý aj začatý deň omeškania s platbou splatnej faktúry v zmysle Nariadenia vlády SR č. 21/2013 Z. z., ktorým sa vykonávajú niektoré ustanovenia Obchodného zákonníka v znení neskorších predpisov.
	2. Dodávateľ je povinný zaplatiť Objednávateľovi zmluvnú pokutu vo výške 0,05 % z čiastky fakturovanej Dodávateľom Objednávateľovi za službu, s poskytnutím ktorej je Dodávateľ v omeškaní, a to za každý, aj začatý deň omeškania s poskytnutím služby v zmysle tejto Zmluvy. Nárok na zmluvnú pokutu je Objednávateľ oprávnený jednostranne započítať s ktorýmkoľvek nárokom Dodávateľa voči Objednávateľovi.

**Článok 10.**

**Doručovanie**

* 1. Všetky písomnosti týkajúce sa právnych vzťahov založených medzi Zmluvnými stranami touto Zmluvou sa doručujú:

- poštou,

- treťou osobou oprávnenou doručovať zásielky,

- osobne.

* 1. Písomnosti týkajúce sa právnych vzťahov založených medzi Zmluvnými stranami touto Zmluvou sa doručujú doporučene na adresu Zmluvnej strany uvedenú v záhlaví tejto Zmluvy. Každá Zmluvná strana je povinná oznámiť druhej Zmluvnej strane každú zmenu svojho sídla podľa zásad uvedených v tomto článku do troch dní odo dňa zmeny sídla.
	2. Ak adresát neprevezme písomnosť na adrese uvedenej v tejto Zmluve, považuje sa písomnosť po troch dňoch od jej vrátenia Odosielateľovi za doručenú a to aj vtedy, ak sa adresát o tom nedozvie. Všetky právne účinky doručovaných písomností nastanú v tomto prípade dňom, ktorým sa písomnosť považuje za doručenú.
	3. Ak adresát neprevezme písomnosť na adrese uvedenej v záhlaví tejto Zmluvy, je Odosielateľ povinný opakovane doručiť písomnosť na adresu druhej Zmluvnej strany zapísanú v obchodnom registri alebo inom registri. Pri takomto doručení platí v celom rozsahu bod 10.3. tohto článku Zmluvy.

**Článok 11.**

**Kontrola a  Audit**

11.1 Poskytovateľ je povinný strpieť výkon kontroly, auditu súvisiaceho s predmetom tejto zmluvy kedykoľvek počas platnosti a účinnosti tejto zmluvy, a to osobami oprávnenými na výkon kontroly/auditu, ktorými sú:

a) Ministerstvo životného prostredia SR a ním poverené osoby,

b) Útvar vnútorného auditu Ministerstva životného prostredia SR / Útvar vnútornej kontroly SAŽP a nimi poverené osoby,

c) Najvyšší kontrolný úrad SR a ním poverené osoby,

d) Orgán auditu, jeho spolupracujúce orgány (Úrad vládneho auditu a osoby poverené na výkon kontroly/auditu,

e) Splnomocnení zástupcovia Európskej Komisie a Európskeho dvora audítorov,

f) Orgán zabezpečujúci ochranu finančných záujmov EÚ,

g) Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.

**Článok 12.**

**Záverečné ustanovenia**

* 1. Zmluvné strany dohodli ako podmienku platnosti tejto Zmluvy, ako aj jej prípadných dodatkov, písomnú formu a dohodu o celom obsahu podpísanú obidvomi Zmluvnými stranami.
	2. Zmeny alebo doplnky tejto Zmluvy je možné robiť len vo forme písomných a očíslovaných dodatkov k tejto Zmluve podpísanými obidvomi Zmluvnými stranami.
	3. Zmluvné strany sa zaväzujú riešiť spory vyplývajúce z tejto Zmluvy prednostne formou dohody prostredníctvom svojich štatutárnych orgánov. V prípade, že spor sa nevyrieši dohodou, ktorákoľvek zo Zmluvných strán je oprávnená podať návrh na vyriešenie sporu príslušnému súdu Slovenskej republiky.
	4. Zmluvné strany sa dohodli, že záväzkové vzťahy založené touto Zmluvou, ako aj záväzkové vzťahy v tejto Zmluve výslovne neupravené sa budú riadiť príslušnými ustanoveniami zákona č. 513/1991 Zb. Obchodného zákonníka v platnom znení a ostatnými všeobecne záväznými právnymi predpismi Slovenskej republiky.
	5. Táto Zmluva je vyhotovená v piatich (5) vyhotoveniach, z ktorých Dodávateľ obdrží dve (2) vyhotovenia a Objednávateľ tri (3) vyhotovenia.
	6. Zmluvné strany týmto vyhlasujú, že túto Zmluvu si prečítali, jej obsahu porozumeli a Zmluva zodpovedá ich skutočnej, slobodnej a vážnej vôli, uzatvárajú ju dobrovoľne a na znak súhlasu s jej obsahom ju podpisujú.
	7. Táto Zmluva nadobúda platnosť dňom jej podpisu oprávnenými zástupcami oboch Zmluvných strán a účinnosť v súlade s § 47a zákona č. 40/1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len „Zákon o slobode informácií) dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky. Poskytovateľ berie na vedomie, že táto Zmluva je povinne zverejňovanou Zmluvou podľa Zákona o slobode informácií a súhlasí s jej zverejnením v Centrálnom registri zmlúv vedenom Úradom vlády Slovenskej republiky.

Príloha:

Príloha č. 1 – Položkovitý rozpočet

Príloha č. 2 - Opis predmetu zmluvy

Za Objednávateľa v Banskej Bystrici Za Dodávateľa v .................

dňa ................. dňa .................

––––––––––––––––––––––––––––––––– ––––––––––––––––––––––––––––

RNDr. Richard Müller, PhD., generálny riaditeľ

Slovenská agentúra životného prostredia

Príloha č. 1 – Položkovitý rozpočet

|  |  |  |  |  |  |
| --- | --- | --- | --- | --- | --- |
| P.č | Predmet zákazky | množstvo | Celková cena v € bez DPH | DPH | Celková cena v € s DPH |
| 1. | ***VIDEO SPOT APLIKOVANÝ V ROZŠÍRENEJ REALITE – TETRAPAKOVÝ ODPAD*** | 1 ks |  |  |  |
| 2. | ***VIDEO SPOT APLIKOVANÝ V ROZŠÍRENEJ REALITE – PLASTOVÝ ODPAD*** | 1 ks |  |  |  |
| 3. | ***VIDEO SPOT APLIKOVANÝ V ROZŠÍRENEJ REALITE – PAPIEROVÝ ODPAD*** | 1 ks |  |  |  |
| 4. | **Spolu za všetky 3 položky** |  |  |  |

***Cena zahŕňa všetky potrebné nákladové položky pre uskutočnenie predmetu zákazky***

Miesto: ................................... Štatutárny orgán (konateľ):

 Dátum: ................................

....................................................

pečiatka a  podpis oprávnenej osoby konať za ucházdača

Príloha č. 2 - Opis predmetu zmluvy\_ **Komunikácia v rozšírenej realite pre projekt „Triediš, triedim, triedime”**

*Opis predmetu zákazky – Komunikácia v rozšírenej realite pre projekt „Triediš, triedim, triedime“*

**Ciele projektu:**

* Atraktívnym a inovatívnym spôsobom osloviť cieľovú skupinu na základných a stredných školách po celom Slovensku
* Informovať cieľovú skupinu o potrebe triedenia odpadov
* Informovať cieľovú skupinu o ďalšom nakladaní s odpadmi
* Informovanie cieľovej skupiny o triedení a spracovaní špecifikovaných druhov odpadu v rámci aktivity „Triedim, triediš, triedime“.

**Cieľová skupina:**

Primárna: deti, žiaci základných škôl

Sekundárna: žiaci stredných škôl

Predmetom zákazky je:

* Komplexná kreatívna produkcia 3 informačných videí v téme plast, papier a tetrapack,
* Poskytnutie technológie rozšírenej reality prostredníctvom aplikácie pre operačné systémy Android a iOS,
* Dodanie a aplikácia týchto videí v prostredí rozšírenej reality,

**Popis funkcionality predmetu zákazky**

Východiskovou súčasťou funkčnosti technológie využívajúcej rozšírenú realitu budú tri rôzne upravené grafické plochy umiestnené nad jednotlivými zbernými nádobami, určenými na triedenie odpadu v školách (plast, papier a tetrapack). Zámerom je, aby po nasnímaní ktorejkoľvek z týchto grafických plôch kamerou smartfónu/tabletu (inteligentného ,,SMART‘‘ zariadenia), používajúc aplikáciu s rozšírenou realitou, aplikácia prehrala jedno z troch informačných videí.

Každé jedno video bude opticky pridelene ku konkrétnej grafickej ploche. Príklad: To znamená že po nasnímaní grafickej plochy pre plastový odpad sa v aplikácii rozšírenej reality spustí video pre plastový odpad a pod.

***Technická špecifikácia jednotlivých súčastí predmetu zákazky***

**Aplikácia**

* Využíva kameru smartfónu/tabletu (inteligentného ,,SMART‘‘ zariadenia) pre nasnímanie grafickej plochy.
* Po nasnímaní aplikácia automaticky rozpozná jednotlivé značky (tzv ,,marker‘‘) grafickej plochy a spustí informačné video, príslušné k danej grafickej ploche – požadovaný výstup
* Po úvodnom zosnímaní objektu a spustení videa video funguje do konečného prehratia aj bez snímania obrazovej plochy
* Využíva technológiu rozšírenej reality
* Kompatibilná s operačnými systémami Android aj iOS
* Uchádzač je povinný zabezpečiť testovanie obsahu v aplikácii v rámci ceny a aplikáciu dodať plne funkčnú pre potreby plnenia zákazky

**Informačné videospoty**

Komplexná produkcia 3 informačných videospotov vrátane všetkých prípravných, produkčných a post produkčných prác (ako napr. príprava scenára, casting, nahrávanie, grafická výroba, animácia, zvuko-výroba až po výstup podľa požiadavky a pod.) v dĺžke trvania TV spotov : minimálne 180 sekúnd / 1 videospot.

**Výroba a dodanie informačných videospotov zahŕňa:**

- vytvorenie 3 informačných videospotov s aplikáciou v rozšírenej realite v trvaní minimálne 180 sekúnd / 1 videospot;

- editácia materiálu 3 min trvajúcich informačných videospotov, post produkcia, zvuko-výroba a finálny mix, nahovorenie „voice over“ profesionálnym ,,speakrom‘‘ v slovenskom jazyku.

- zvuková post produkcia – hudba, ruchy v závislosti od scenára spotu;

- dodanie informačných videospotov na samostatnom nosiči vhodnom na vysielanie v televízii prípadne iných médiách a na USB/DVD podľa požiadaviek obstarávatela ak budú v čase odovzdania diela známi;

- diela musia spĺňať prísne kritéria produkcie - formát 16:9, digitálny záznam minimálne vo Full HD kvalite, dvojkanálový́ zvuk, digitálnu post produkciu, grafické úpravy post produkcie, rozlíšenie primerané pre projekciu.

Požadovaným výstupom je finálna verzia troch informačných videospotov (obraz + zvuk) vrátane všetkých modifikácií pre online, dodaných vo forme a v zmysle špecifikácie požadovanej obstarávateľom.

Dodávateľ je povinný jednotlivé výstupy dodať v dohodnutom čase. Zhotoviteľ dodá každý informačný videospot aj v mutácii bez zvuku, so slovenskými titulkami pre využívanie na verejných prezentačných displejoch, na základe písomnej objednávky objednávateľa.

Pri hlasovom kástingu verejný obstarávateľ požadujeme na výber min. 2 ženské hlasy a 2 mužské hlasy, z ktorých bude vybratý 1 mužský a 1 ženský hlas.

Každá jedna fáza v procese produkcie musí byť schválená verejným obstarávateľom. Ak verejný́ obstarávateľ neschváli dodaný hlavný výstup z akejkoľvek časti procesu produkcie, dodávateľ zabezpečí upravený výstup podľa požiadaviek verejného obstarávateľa najneskôr do 5 pracovných dní. Verejný obstarávateľ si vyhradzuje právo účasti na výrobe osobne a to určenou zodpovednou osobou, resp. osobami.

1. ***VIDEO SPOT APLIKOVANÝ V ROZŠÍRENEJ REALITE – TETRAPAKOVÝ ODPAD***

***Informačný videospot s celoslovenským využitím. Informačný videospot má dĺžku: minimálne 180 sekúnd.***

Opis dejovej línie spotu:

Videospot bude informatívne znázorňovať celú cestu tetrapakového (kartónového) odpadu od jeho vyhodenia, cez oddelenie jednotlivých jeho zložiek (papier, polyetylén, hliník), po ich spracovanie a recykláciu.

Pre znázornenie danej dejovej línie budú použité reálne zábery jednotlivých procesov, doplnené o animované zábery. Použitie animácií má za úlohu zjednodušiť pochopenie jednotlivých procesov recyklácie. V animáciách budú zjednodušene znázornené jednotlivé kroky recyklácie tetrapaku, od správneho zberu v zberných košoch, cez lisovanie pre zjednodušenie prepravy, rozvlákňovanie a odstreďovanie pre odseparovanie kartónovej zložky od zvyšku, pyrolýzu, ktorou sa separuje polymér od hliníka a následné možnosti ďalšej výroby z jednotlivých produktov recyklácie (papier, polymer, hliník). Video hovorí aj o negatívnych vplyvoch tetrapackových obalov na životné prostredie pri ich neseparovaní ako o hrozbe pre ďalší život na Zemi.

Taktiež sa požaduje vytvorenie online grafického bannera s rozlíšením 574 x 673 pixelov s maximálnou veľkosťou 150 KB v grafickom prevedení podľa finálneho vizuálu.

Lehota dodania: 60 dní od doručenia objednávky.

1. ***VIDEO SPOT APLIKOVANÝ V ROZŠÍRENEJ REALITE – PLASTOVÝ ODPAD***

***Informačný videospot s celoslovenským využitím. Informačný videospot má dĺžku: minimálne 180 sekúnd.***

Opis dejovej línie spotu:

Videospot bude informatívne znázorňovať celú cestu plastového odpadu od jeho vyhodenia až po ich spracovanie a recykláciu.

Pre znázornenie danej dejovej línie budú použité reálne zábery jednotlivých procesov, doplnené o animované zábery. Použitie animácií má za úlohu zjednodušiť pochopenie jednotlivých procesov recyklácie. V animáciách budú zjednodušene znázornené jednotlivé kroky recyklácie plastového odpadu, od správneho zberu v zberných košoch, po triedenie, drvenie, čistenie, sušenie a balenie pre ďalšie spracovanie. Video hovorí aj o negatívnych vplyvoch plastov na životné prostredie pri ich neseparovaní ako o hrozbe pre ďalší život na Zemi a o druhotnom využití plastov po recyklácii.

Taktiež sa požaduje vytvorenie online grafického bannera s rozlíšením 574 x 673 pixelov s maximálnou veľkosťou 150 KB v grafickom prevedení podľa finálneho vizuálu.

Lehota dodania: 60 dní od doručenia objednávky.

1. ***VIDEO SPOT APLIKOVANÝ V ROZŠÍRENEJ REALITE – PAPIEROVÝ ODPAD***

***Informačný videospot s celoslovenským využitím. Informačný videospot má dĺžku: minimálne 180 sekúnd.***

Opis dejovej línie spotu:

Videospot bude informatívne znázorňovať celú cestu papierového odpadu od jeho vyhodenia až po ich spracovanie a recykláciu.

Pre znázornenie danej dejovej línie budú použité reálne zábery jednotlivých procesov, doplnené o animované zábery. Použitie animácií má za úlohu zjednodušiť pochopenie jednotlivých procesov recyklácie. V animáciách budú zjednodušene znázornené jednotlivé kroky recyklácie papierového odpadu , od správneho zberu v zberných košoch, recykláciu v papierniach až po jeho možnosti pre ďalšie spracovanie. Video hovorí aj o negatívnych vplyvoch papierového odpadu na životné prostredie pri jeho neseparovaní ako o hrozbe pre ďalší život na Zemi a o druhotnom využití plastov po recyklácii.

Taktiež sa požaduje vytvorenie online grafického bannera s rozlíšením 574 x 673 pixelov s maximálnou veľkosťou 150 KB v grafickom prevedení podľa finálneho vizuálu.

Lehota dodania: 60 dní od doručenia objednávky.